\NormalFont\ShortTitle{Habakuki}

{\MTB Chitabu cha

\par }{\MT HABAKUKI

\par }{\IMT Tanga mbere

\par }{\IP Hichi ni chitabu cha unabii choandikpwa ni Habakuki. Habakuki manage ni “Kugandamira chilaga.” Habakuki mwenye waishi wakati atu a Juda kala akahenda mai miaka ya mwisho-mwisho ya karine ya sabaa kabila ya Jesu kuvyalwa. Manabii Jeremia na Zefania piya aishi wakati uho.

\par }{\IP Habakuki watabiri kukala Mlungu andahumira atu a Babeli kutiya adabu atu a Juda kpwa mahendo gao mai. Nabii hiyu wayugika na vira ambavyo Mlungu anaweza kuhumira atu asiomanya Mlungu kuhenda alondavyo. Piya waona vira Mlungu adzionyesavyo wazi kukala ana nguvu.

\par }{\IP Atu amuogophao Mlungu naasiogophe hali anazotsupira ela ni amkuluphire mana ndiye muamuli wa haki.

\par }{\IOT Maelezo muhimu kpwa chifupi

\par }{\IO Habakuki analalama na Mwenyezi Mlungu anamjibu 1:1—2:20

\par }{\IO Mavoyo ga Habakuki 3:1–19



\par }\ChapOne{1}{\PP \VerseOne{1}Huno ndio ujumbe ambao Mwenyezi Mlungu wamfwenurira nabii Habakuki.


\par }{\SH Habakuki analalama
\par }
{\Q \VS{2}Vino we Mwenyezi Mlungu, nikuririre hadi rini

\par }{\QB ndipho unisikire?

\par }{\Q Ninakota kululu uhutivye na fujo,

\par }{\QB ela kuhutivya.


\par }{\Q \VS{3}Kpwa utu wani unihende nione uyi na nigaye?

\par }{\QB Atu a kubananga na a fujo a mbere zangu,

\par }{\QB kuna kuheha na kukosana vivyo kpwa vivyo.


\par }{\Q \VS{4}Kpwa sababu iyo shariya taina nguvu tsona

\par }{\QB na haki tailungbwa.

\par }{\Q Ayi akaaturya ario na haki,

\par }{\QB kpwa hivyo haki taihendeka.


\par }{\SH Mwenyezi Mlungu \newline  anamjibu Habakuki
\par }
{\Q \VS{5}\XREF{}{{\XO 1:5 }{\XO{1:5
}}{\XT{Mahendo 13:41}}}Hebu tsuphani matso mlole go mataifa.

\par }{\QB Mundamaka na muangalale,

\par }{\Q mana ndahenda dzambo siku zizi zenu,

\par }{\QB ambaro hata mchiambirwa tamundamuamini.


\par }{\Q \VS{6}\XREF{}{{\XO 1:6 }{\XO{1:6
}}{\XT{2 Afalume 24:2}}}Mana lolani, nahenda taifa ra Akalidayo rikale na nguvu,

\par }{\QB taifa siru na renye more.

\par }{\Q Hiro rindatsupa kahi-kahi za tsi yosi

\par }{\QB rivamie na kuhala makalo gasigokala gao.


\par }{\Q \VS{7}Ni atu a kutisha na kuogofya

\par }{\QB aho nkuuamula kuhenda alondavyo kpwa kudzikarya kpwao.


\par }{\Q \VS{8}Farasi aho ana mairo kuriko tsui,

\par }{\QB tsona ni asiru kuriko mabawa.

\par }{\Q Dzagbwe anajeshi aho akuhumira farasi ala kure,

\par }{\QB nkuphiya mairo dza nderi aonapho nyama wa kurya.


\par }{\Q \VS{9}Osi aredza na lengo ra kuhenda fujo.

\par }{\QB Akadina kuphiya mbere dza phuto ra mlairo wa dzuwa.

\par }{\QB Andahala mateka anji dza mitsanga.


\par }{\Q \VS{10}Aho nkuafyorera afalume

\par }{\QB na kunyetera vilongozi ao.

\par }{\Q Midzi yosi yenye ngome nkuitseka,

\par }{\QB na akaidzengera tsulu za mitsanga akaiteka.


\par }{\Q \VS{11}Hinyo nkutsupa mairo dza phepho,

\par }{\QB ela akahenda dambi mana mkpwotse wao ukakala avi ndio mlungu wao.


\par }{\SH Habakuki analalamika kano ya phiri
\par }
{\Q \VS{12}Ela uwe Mwenyezi Mlungu,

\par }{\QB Mtakatifu wangu, u Mlungu wa kare na kare.

\par }{\QB Kundafwa bii.

\par }{\Q Uwe Mwenyezi Mlungu waatsambula ili ahuamule,

\par }{\QB uwe uriye ngome waahuma, uchiatiya mkpwotse ili ahutiye adabu.


\par }{\Q \VS{13}Matsogo uwe Mwenyezi Mlungu ni matakatifu sana hata kuweza kulola uyi,

\par }{\QB wala kuvumirira makosa.

\par }{\Q Kpwa utu wani phahi unalola na kuvumirira wakati atu ayi

\par }{\QB anaangamiza atu a haki kuriko aho?


\par }{\Q \VS{14}Ukaahenda atu akale dza ngʼonda ko baharini,

\par }{\QB au viumbe vihambalavyo ambavyo tavina chilongozi.


\par }{\Q \VS{15}Atu osi akakala dza ngʼonda kpwa atu a Babeli.

\par }{\QB Anaavuwa na chiloo na chimia

\par }{\QB kuaphirika kpwao kuno akahererwa.


\par }{\Q \VS{16}Kpwa hivyo aho nkulavira sadaka

\par }{\QB na kufukizira uvumba vimiya vyao,

\par }{\Q kpwa kukala anaamba hivyo ndivyo vichivyoahenda matajiri

\par }{\QB na kukala na vitu vinji vinono.


\par }{\Q \VS{17}Vino andaenderera kuodzaza vimiya vyao na kpwendakupula kpwao siku zosi?

\par }{\QB Dze, andaenderera kuolaga atu a mataifa ganjina bila mbazi hadi rini?




\par }\PoetryChap{2}{\Q \VerseOne{1}Nindapanda dzulu ya uringo

\par }{\QB nirinde wakati wa zuma rangu

\par }{\Q nigodzere Mwenyezi Mlungu ndivyoniambira,

\par }{\QB na nikale tayari kumjibu kuhusu malalamiko gangu.


\par }{\SH Mwenyezi Mlungu anajibu \newline  kano ya phiri
\par }
{\PP \VS{2}Mwenyezi Mlungu achinijibu achiniamba,

\par }{\Q “Hizi ruwiya ziandike chingʼangʼa dzulu ya myalawe

\par }{\QB ili chila ndiyetangazira atu akale andagasoma kpwa urahisi.


\par }{\Q \VS{3}\XREF{}{{\XO 2:3 }{\XO{2:3
}}{\XT{Aeburania 10:37}}}Ruwiya hizi zindatimiya kpwa wakatiwe,

\par }{\QB tsona gandahendeka upesi mana sigo ga handzo.

\par }{\Q Hata gachioneka kala ganachelewa, gagodzere

\par }{\QB mana ni gatimiye, tagandachelewa.


\par }{\Q \VS{4}\XREF{}{{\XO 2:4 }{\XO{2:4
}}{\XT{Arumi 1:17; Agalatia 3:11; Aeburania 10:38}}}Lola, mutu anayedzikarya kasawa bii mwakpwe rohoni,

\par }{\QB ela mutu mwenye haki andaishi kpwa kukuluphirakpwe.


\par }{\Q \VS{5}Uchi unamchenga,

\par }{\QB kpwa kudzikaryakpwe kandaoya bii.

\par }{\Q Kpwa kukala ni mtoni, katosheka dza kuzimu na chifo,

\par }{\QB anaakusanyira mataifa ganjina gosi

\par }{\QB na anateka atu osi akale akpwe.”


\par }{\PP \VS{6}Ela kuredza wakati ambao osi arioahala mateka andatunga mawira na misemo ya kumfyorera na kumnyetera aambe,

\par }{\Q “Shauriye hiye ariyedzikusanyira vitu visivyokala vyakpwe!

\par }{\QB Iye ambaye wadzitajirisha kpwa kuhumira nguvu!

\par }{\QB Waona gandaenderera hadi rini?”


\par }{\Q \VS{7}Gafula adenio andakuunukira

\par }{\QB akuhende ukakame kpwa wuoga.

\par }{\QB Nao andakuhala kpwa nguvu phamwenga na vituvyo.


\par }{\Q \VS{8}Kpwa kukala wahala mateka mataifa manji,

\par }{\QB hinyo atu ariosala andakuhala kpwa nguvu phamwenga na vituvyo.

\par }{\Q Kpwa kukala waolaga atu

\par }{\QB kpwa kusababisha fujo kahi za tsi, mo midzini na osi asagalao mumo.


\par }{\Q \VS{9}Shauriye! Iye adzengaye nyumba

\par }{\QB kpwa utajiri ariouphaha kpwa njira mbii.

\par }{\Q Kuno anaona kukala utajiri hinyo undamrinda,

\par }{\QB na kumtivya iye na atue asiphahwe ni mai.


\par }{\Q \VS{10}Kpwa sababu ya kuolaga atu anji

\par }{\QB wairehera nyumbayo waibu

\par }{\QB na uchidzirehera mwenye maangamizi.


\par }{\Q \VS{11}Mana hata higo mawe ga kuta gandatangaza kukala u mkosa

\par }{\QB na maphalu nago gandakubaliana nago.


\par }{\BB \par }
{\Q \VS{12}Shauriye hiye adzengaye mudzi na pesa arizophaha kpwa kuolaga atu

\par }{\QB na kuwiimarisha kpwa kuhenda fujo na uyi.


\par }{\Q \VS{13}Avi Mwenyezi Mlungu, Mlungu wa majeshi wapanga kukala

\par }{\QB atu anjina andahenda kazi na kudziremweza bure,

\par }{\QB mana juhudi zao zindasirira mohoni.


\par }{\Q \VS{14}\XREF{}{{\XO 2:14 }{\XO{2:14
}}{\XT{Isaya 11:9}}}Dza madzi gaodzazavyo bahari,

\par }{\QB ndivyo ambavyo dunia indaodzala atu

\par }{\QB amanyao uwezo na ukulu wa Mwenyezi Mlungu.


\par }{\BB \par }
{\Q \VS{15}Shauriye hiye amuhendaye myawe alewe

\par }{\QB kpwa kumkota uchi

\par }{\QB ili aphahe kumuona chitsaha.


\par }{\Q \VS{16}Undaphaha waibu badala ya nguma.

\par }{\QB Ni zumaro kunwa cho chikombe na uonyese chitsahacho.

\par }{\Q Chikombe chiricho mkpwono wa kulume wa Mwenyezi Mlungu chikakufikira

\par }{\QB nawe undaphaha waibu badala ya nguma.


\par }{\Q \VS{17}Fujo urirohenda Lebanoni rindakuuyira mwenye.

\par }{\QB Waolaga nyama a tsakani nawe undaolagbwa.

\par }{\Q Kpwa sababu ya fujo na kuolaga

\par }{\QB ukabananga tsi, midzi na osi ario mumo.


\par }{\Q \VS{18}Chizuka china mana yani, chitu chihendacho tengezwa ni mwanadamu?

\par }{\QB Nacho ni mfwano unaochenga atu.

\par }{\Q Ye mutu achitengezaye nkukuluphira kazi ya mikonoye.

\par }{\QB Mana ni chizuka sichoweza kugomba.


\par }{\Q \VS{19}Shauriye hiye achiambaye chizuka cha muhi “Unuka,”

\par }{\QB au chizuka cha dziwe “Lamuka”

\par }{\Q Vino chizuka chinaweza kulavya malagizo?

\par }{\QB Tachiphuma dzagbwe chikafwinikpwa na zahabu na feza.


\par }{\Q \VS{20}Ela, Mwenyezi Mlungu ye, a kpwenye Nyumbaye takatifu ya kuvoya Mlungu,

\par }{\QB tsi yosi nainyamale mbereze.




\par }\Chap{3}{\SH Mavoyo ga Habakuki
\par }
{\PP \VerseOne{1}Higa ni mavoyo ga nabii Habakuki.


\par }{\Q \VS{2}Mwenyezi Mlungu nkasikira ngumayo,

\par }{\QB nami naogopha mahendogo.

\par }{\Q Gahende luphya uhu wakati wehu

\par }{\QB na gamanyikane siku zehu,

\par }{\Q usiyale kuhuonera mbazi hata ichikala ukahutsukirirwa.


\par }{\Q \VS{3}Mlungu wakpwedza kula Temani,

\par }{\QB iye mtakatifu wakpwedza kula mwango wa Parani.

\par }{\Q Ngumaye yagota mlunguni

\par }{\QB na kutogolwakpwe kuchiodzaza tsi yosi.


\par }{\Q \VS{4}Kungʼalwakpwe kala avi ni dzuwa.

\par }{\QB Panga mbiri za limeme zameka kula mwakpwe mkpwononi,

\par }{\QB ambamo ndimo arimofwitsa uwezowe.


\par }{\Q \VS{5}Makongo gamtanguliya mbereze

\par }{\QB na nyumaze achiricha mashaka.


\par }{\Q \VS{6}Aimapho, dunia nkusumba,

\par }{\QB alolapho, mataifa ganjina nkukakama.

\par }{\Q Myango ya kare na kare nkumomonyoka

\par }{\QB na vidzango vya kare na kare nkudodomea.

\par }{\QB Hivyo ndivyo Mwenyezi Mlungu arivyo hata kare na kare.


\par }{\Q \VS{7}Naona mahema ga atu a Kushani gakagbwa

\par }{\QB na paziya za mahema ga atu a Midiani zinaphepheruswa.


\par }{\BB \par }
{\Q \VS{8}Vino we Mwenyezi Mlungu,

\par }{\QB phara uriphopanda farasio

\par }{\QB na magarigo ga ushindi ga kuvwehwa ni farasi,

\par }{\Q kala ukatsukirirwa myuho na vidzuho, au bahari?


\par }{\Q \VS{9}Uwe watuluza uhao

\par }{\QB na ryakaro uchiriodzaza mivi.

\par }{\QB Waahula tsi na myuho.


\par }{\Q \VS{10}Myango yakuona, ichisumba;

\par }{\QB kuchikala na mafuriko,

\par }{\Q vivwa vichivuma,

\par }{\QB na maimbi gachiunuka.


\par }{\Q \VS{11}Dzuwa na mwezi viriphoona mngʼalo wa miviyo iriphokala inatsapa

\par }{\QB na kumeka-meka kpwa fumoro,

\par }{\QB vyaima ti hipho vikalapho.


\par }{\Q \VS{12}Wanyendeka dzulu ya tsi kpwa tsukizi

\par }{\QB na uchivyoga-vyoga mataifa.


\par }{\Q \VS{13}Watuluka kpwendativya atuo

\par }{\QB yani uchendaaokola urioatsambula.

\par }{\Q Uchimpiga chilongozi wa atu ayi,

\par }{\QB uchimvula nguwo kula chitswani hadi lwayoni.


\par }{\Q \VS{14}Wamdunga chitswache na fumore mwenye.

\par }{\QB Majeshige gariphokpwedza dza phuto ili gahutsamule,

\par }{\Q gahufyorera mana gaona avi gandahupiga kpwa urahisi

\par }{\QB dza achiya asioweza chitu.


\par }{\Q \VS{15}Wavyoga-vyoga bahari na farasio

\par }{\QB nayo ichitibuka.


\par }{\BB \par }
{\Q \VS{16}Niriphosikira, naahukpwa ni roho,

\par }{\QB madomo gangu gachikakama kpwa hinyo msindo.

\par }{\Q Mwiri wangu uchirejera,

\par }{\QB magulu gangu gachigbwirwa ni mchecheta.

\par }{\Q Ela nindahurira nigodze kpwa kuvumirira iyo siku ya mashaka

\par }{\QB ambayo indaedzera hara anaohuvamia.


\par }{\Q \VS{17}Dzagbwe mitini taitsephula,

\par }{\QB na mizabibu taina matunda,

\par }{\Q dzagbwe mizaituni taivyarire

\par }{\QB na minda taina mavuno,

\par }{\Q dzagbwe vyaa tavina mangʼondzi

\par }{\QB wala tavina ngʼombe.


\par }{\Q \VS{18}Bado nindahamirwa ni Mwenyezi Mlungu,

\par }{\QB kpwa kukala Mlungu ni muokoli wangu.


\par }{\BB \par }
{\Q \VS{19}\XREF{}{{\XO 3:19 }{\XO{3:19
}}{\XT{2 Samueli 22:34; Zaburi 18:33}}}Mwenyezi Mlungu ndiye nguvu yangu,

\par }{\QB iye nkuhenda magulu gangu gakale dza ga kulungu,

\par }{\QB tsona nkunihenda ninyendeke myangoni.

\par }