\NormalFont\ShortTitle{Mika}

{\MTB Chitabu cha

\par }{\MT MIKA

\par }{\IMT Tanga mbere

\par }{\IP Hichi ni chitabu chimwengachapho cha vitabu vya manabii adide a Iziraeli. Chieburania Mika manage ni: “Ni ani ariye dza Mwenyezi Mlungu.” Nabii Mika wala mudzi mdide urioihwa Moreshethi urio kahi za mwakani na mtswerero wa dzuwa wa Jerusalemu. Mika waishi wakati mmwenga na nabii Isaya na nabii Hosea naye wahubiri ujumbe wa tumaini na hukumu. Iye watabiri kukala Mlungu andaamula Samariya, mudzi mkpwulu wa ufalume wa vurini yani Iziraeli na Jerusalemu, mudzi mkpwulu wa ufalume wa mwakani yani Juda kpwa kukosa kukala mfwano mnono kpwa atu. Atawala ni ayi, manabii ana handzo, alavyadzi-sadaka ni ayi, ahendadzi-bishara si aaminifu na aamuli anaphokera hongo.

\par }{\IP Fundzo kulu ni kukala Mlungu ni wa haki na analonda atu asagale vinono. Mika piya watabiri kuhusu matumaini ga siku zedzazo, kukala kundavyalwa muokoli na kundakala na ufalume urio na amani.

\par }{\IOT Maelezo Muhimu Kpwa Chifupi

\par }{\IO Uamuli wa Iziraeli na Juda 1:1—3:12

\par }{\IO Ujumbe wa kuluphiro kpwa atu a Mlungu 4:1—5:15

\par }{\IO Ujumbe wa kukanya na tumaini 6:1—7:20



\par }\ChapOne{1}{\PP \VerseOne{1}\XREF{}{{\XO 1:1 }{\XO{1:1
}}{\XT{2 Afalume 15:32–38; 2 Nyakati 27:1–7; 2 Afalume 16.1–20; 2 Nyakati 28:1–27; 2 Afalume 18.1–20.21; 2 Nyakati 29:1—32:33}}}Higa ni maneno ambago Mwenyezi Mlungu wagomba kumuambira Mika. Mika kala achisagala kpwahali koihwa Moreshethi. Mwenyezi Mlungu wagomba na Mika wakati Jothamu, Ahazi na Hezekiya ariphokala afalume a Juda. Mika waonyeswa ruwiya kuhusu Samariya na Jerusalemu.


\par }{\Q \VS{2}Mwimwi mosi phundzani,

\par }{\QB Dunia na vyosi virivyo ndani naviphundze

\par }{\Q ili Mwenyezi Mlungu alavye ushaidi dzulu yenu,

\par }{\QB hiye Bwana agombe kula nyumbaye takatifu ya kuvoya Mlungu.


\par }{\SH Uamuli wa Samariya na Jerusalemu
\par }
{\Q \VS{3}Lola! Mwenyezi Mlungu aredza kula phakpwe makaloni;

\par }{\QB andatserera na kuvyoga virere vya myango ya dunia!


\par }{\Q \VS{4}Myango indamomonyoka tsinize,

\par }{\QB na madete ganaganyika pande mbiri

\par }{\Q dza mshumaa utsatsamukavyo ukalapho phephi na moho

\par }{\QB dza madzi gajeravyo upesi mteremukoni.


\par }{\Q \VS{5}Gosi higa ni kpwa sababu ya Jakobo kukosera,

\par }{\QB kpwa sababu ya dambi za chivyazi cha Iziraeli.

\par }{\Q Kosa ra Jakobo ni riphi? Dze, si Samariya?

\par }{\Q Dze, phatu pha dzulu pha Juda pha kuabudu milungu yao ni phaphi?

\par }{\QB Dze, si Jerusalemu?


\par }{\Q \VS{6}“Kpwa hivyo Samariya ndaihenda dzala

\par }{\QB phatu pha kumeza mitse ya mizabibu.

\par }{\Q Mawege ndagamwaga deteni

\par }{\QB na misingiye niiriche wazi.


\par }{\Q \VS{7}Vizukavye vyosi vya kutsongbwa vindavundzwa vipande-vipande,

\par }{\QB zawadize zosi za nyumba ya kuvoya Mlungu zindatiywa moho.

\par }{\QB Nindabananga vizukavye vyosi.

\par }{\Q Mana wakusanya zawadize zosi kula kpwa maripho ga umalaya,

\par }{\QB nazo zindahumika tsona kuripha maripho ga umalaya.”


\par }{\SH Chiriro na sonono
\par }
{\PP \VS{8}Chisha Mika achiamba, “Kpwa sababu hino ndasononeka na nrire,

\par }{\QB nindanyendeka chitsaha tsona bila virahu.

\par }{\Q Nindapheka dza bawa,

\par }{\QB na kurira dza chimburu.


\par }{\Q \VS{9}Mana chirondache ni cha chirema,

\par }{\QB chikaambukiza Juda.

\par }{\Q Chikafika hadi ryango ra Jerusalemu,

\par }{\QB phephi na ko atu angu asagalako.


\par }{\Q \VS{10}Gaga msigaseme Gathi,

\par }{\QB msirire bii

\par }{\Q galagalani kpwenye vumbi

\par }{\QB hiko Bethi-Ofura.\FTNT{*}{{\FR 1:10 }{\FR{1:10
}}{\FK{Bethi-Ofura
}}{\FT{kpwa Chieburania manaye ni
}}{\FQA{nyumba ya vumbi.}}}


\par }{\Q \VS{11}Mwimwi msagalao Shafiri

\par }{\QB tsapani chitsaha

\par }{\QB na enye kuodzala waibu.

\par }{\Q Hinyo asagalao Zaanani

\par }{\QB taandatuluka kondze ya mudzi

\par }{\Q Bethi-Eseli inasononeka,

\par }{\QB urindziwe ukauswa ko kpwenu.


\par }{\Q \VS{12}Mana hinyo asagalao Marothi anasononeka

\par }{\QB anagodza kpwa hamu ausirwe sonono.

\par }{\Q Mana mai gakatserezwa kula kpwa Mwenyezi Mlungu

\par }{\QB hadi phenye ryango ra Jerusalemu.


\par }{\Q \VS{13}Mwi enyezi a Lakishi,

\par }{\QB fungani farasi kpwenye magari ga viha.

\par }{\Q Mwimwi ndimwi chandzo cha mwana mchetu wa Sayuni kuhenda dambi,

\par }{\QB mana makosa ga Iziraeli gaphahikana kpwako.


\par }{\Q \VS{14}Kpwa hivyo undaapha enyezi a Moreshethi Gathi

\par }{\QB zawadi za kulagana.

\par }{\Q Atu a mudzi wa Akizibu andakala chitu chisichookola

\par }{\QB kpwa afalume a Iziraeli.


\par }{\Q \VS{15}Mwimwi enyezi a Maresha

\par }{\QB ndakureherani mutu ndiyekuturyani.

\par }{\Q Iye ariye utukufu wa Iziraeli

\par }{\QB andakpwedza hadi Adulamu.


\par }{\Q \VS{16}Nyolani nyere zenu kpwa sababu ya sonono

\par }{\QB kpwa ajili ya ana enu anaokuhendani mkale na raha,

\par }{\Q dzihendereni chiphala dza tai

\par }{\QB mana ana enu andauswa aphirikpwe tsi ya ujenini.”




\par }\Chap{2}{\SH Shaka hiro kpwa aonerao ayawao
\par }
{\Q \VerseOne{1}Shaka hiro kpwa apangao kuhenda mai,

\par }{\QB anaopanga uyi mwao vitandani,

\par }{\Q ligundzu kunaphocha anagahenda

\par }{\QB kpwa sababu ana uwezo.


\par }{\Q \VS{2}Nkuaza minda na akaihala,

\par }{\QB akaaza nyumba na akazihala.

\par }{\Q Nkumuonera mutu na atu a nyumbaye,

\par }{\QB na nkufuta mutu urisiwe.


\par }{\PP \VS{3}Kpwa hivyo Mwenyezi Mlungu anaamba hivi,

\par }{\Q “Lola, ninapanga kureha shaka kpwa atu aha,

\par }{\QB namwi tamundaweza kudzikombola enye,

\par }{\Q tamundanyendeka tsona na shobo

\par }{\QB mana undakala wakati mui.


\par }{\Q \VS{4}Siku iyo atu andakutungirani wira wa sonono wa kukunyeterani

\par }{\QB nao andaamba,

\par }{\Q ‘Hukaangamizwa tsetsetse,

\par }{\QB Mwenyezi Mlungu akaganya vitu vya atu angu.

\par }{\Q Iye akanifuta mtalo hinyo,

\par }{\QB na minda yehu akaipha atu ario uhala mateka.’ ”


\par }{\Q \VS{5}Kpwa hivyo takundakala na mutu ndiyekupima na kukuganyani minda, kpwa kupiga kura,

\par }{\QB kahi ya kusanyiko ra atu a Mwenyezi Mlungu.


\par }{\SH Manabii a handzo
\par }
{\Q \VS{6}Manabii aho nkuamba, “Usihubiri, usihubiri mambo higo,

\par }{\QB swiswi tahundagbwirwa ni waibu.”


\par }{\Q \VS{7}Mwi atu a Jakobo, gano mgombago ni sawa? Mnaphouza,

\par }{\QB “Kpwani Roho wa Mwenyezi Mlungu kavumirira?

\par }{\QB Vino iye nkuhenda mambo dza higa?”

\par }{\BB \par }
{\Q Mwenyezi Mlungu anaamba, “Dze maneno gangu tagamuhendera manono

\par }{\QB mutu ahendaye irivyo sawa?”


\par }{\Q \VS{8}Ela siku hizi mukaaunukira atu angu

\par }{\QB dza maadui,

\par }{\Q munaavula vwazi ra chitajiri

\par }{\QB atu atsupao kpwa amani

\par }{\QB ambao taatarajiya viha.


\par }{\Q \VS{9}Munaazola achetu a atu angu

\par }{\QB kula kpwenye nyumba zao nono,

\par }{\Q munaausira ana ao

\par }{\QB baraka zangu hata kare na kare.


\par }{\Q \VS{10}Unukani mphiye vyenu!

\par }{\QB Hipha sipho phatu pha kuoya,

\par }{\Q kpwa sababu ya phakanajisika,

\par }{\QB phakabanangika kutsupa chiasi.


\par }{\Q \VS{11}Ichikala mutu wa handzo amendzaye kuchenga atu andakpwedza aambe,

\par }{\QB “Ndakutabiriani kukala kundakala na uchi munji na vinwadzi vya kulevya,”

\par }{\QB Muhubiri iye andamendzwa ni atu hinya!


\par }{\SH Mwenyezi Mlungu andakombola atue
\par }
{\Q \VS{12}Kpwa kpweli ndakukusanyani phamwenga mwimwi atu a Jakobo.

\par }{\QB Ndaakusanya phamwenga atu a Iziraeli achiosala.

\par }{\Q Ndaareha phamwenga dza mangʼondzi kpwenye chaa,

\par }{\QB dza mifugo phao marisani,

\par }{\QB napho phandakala na atu anji.


\par }{\Q \VS{13}Hiye awezaye kuvugula njira andaatanguliya,

\par }{\QB nao andavundza ryango ra mudzi na kutuluka kondze.

\par }{\Q Mfalume wao andaatanguliya,

\par }{\QB Mwenyezi Mlungu andakala chilongozi wao.




\par }\Chap{3}{\SH Vilongozi na manabii anademurirwa
\par }
{\PP \VerseOne{1}Alafu nchiamba,

\par }{\Q “Phundzani mwi vilongozi a Jakobo,

\par }{\QB mwimwi atawala a nyumba ya Iziraeli.

\par }{\Q Dze, simwi mlondwao kumanya haki?


\par }{\QB \VS{2}Mwimwi muriozira manono na kumendza mai,

\par }{\Q mwimwi munaoyula ngozi atu angu

\par }{\QB na kuusa nyama mwao mifuphani.


\par }{\Q \VS{3}Mwimwi mryao nyama za atu angu,

\par }{\QB na kuyula ngozi zao.

\par }{\Q Na kuvundza mifupha yao vipande-vipande

\par }{\QB na kuakata dza nyama ndizojitwa,

\par }{\QB dza nyama ndizotiywa nyunguni.”


\par }{\BB \par }
{\Q \VS{4}Siku zedzazo andamririra Mwenyezi Mlungu,

\par }{\QB ela ye kandaajibu.

\par }{\Q Wakati hinyo andaafwitsa usowe

\par }{\QB kpwa sababu ya mahendo gao mai.


\par }{\PP \VS{5}Hivi ndivyo Mwenyezi Mlungu aambavyo,

\par }{\Q “Kuhusu manabii anaalongoza atu angu chimakosa,

\par }{\QB mutu achiapha chakurya, anatangaza, ‘Amani’

\par }{\QB ela mutu asiphoapha anadzipanga kupigana nao.


\par }{\Q \VS{6}Kpwa hivyo mundakala na usiku usio na ruwiya

\par }{\QB mwedzerwe na jiza msiweze kutabiri.

\par }{\Q Dzuwa rindakutswererani nyo manabii

\par }{\QB na mutsi undakala jiza kpwao.


\par }{\Q \VS{7}Aonadzi andagbwirwa ni haya,

\par }{\QB na apigi a mburuga agbwirwe ni haya,

\par }{\Q osi andafunga kanwa zao

\par }{\QB mana taphana jibu kula kpwa Mwenyezi Mlungu.”


\par }{\Q \VS{8}Ela mino nkaodzazwa nguvu,

\par }{\QB nkaodzazwa Roho wa Mwenyezi Mlungu,

\par }{\QB nkaodzala haki na uwezo,

\par }{\Q ili nimtangazire Jakobo makosage,

\par }{\QB na Iziraeli dambiye.


\par }{\Q \VS{9}Phundzani higa mwino vilongozi a nyumba ya Jakobo

\par }{\QB mwimwi atawala a nyumba ya Iziraeli

\par }{\Q mwimwi munaomena haki

\par }{\QB na kugaluza chochosi cha haki,


\par }{\Q \VS{10}mdzengao mudzi wa Sayuni kpwa kumwaga milatso

\par }{\QB na Jerusalemu kpwa kuhenda mai.


\par }{\Q \VS{11}Vilongozie anaamula kpwa kuphokera hongo,

\par }{\QB alavyadzi-sadaka anafundza kpwa maripho,

\par }{\QB manabiie anatabiri kpwa kuphokera pesa.

\par }{\Q Chisha achere mtegemea Mwenyezi Mlungu kpwa kuamba,

\par }{\QB “Si Mwenyezi Mlungu a phamwenga naswi,

\par }{\QB taphana mashaka ndigohuphaha.


\par }{\Q \VS{12}\XREF{}{{\XO 3:12 }{\XO{3:12
}}{\XT{Jeremia 26:18}}}Sambi phahi, kpwa sababu yenu,

\par }{\QB mudzi wa Sayuni undarimwa dza munda

\par }{\Q Jerusalemu indakala gandzo,

\par }{\QB na chidzango cha nyumba ya kuvoya Mlungu chindakala tsaka.”




\par }\Chap{4}{\SH Ufalume wa Amani
\par }
{\PP \VerseOne{1}Siku za mwisho

\par }{\Q mwango wa nyumba ya Mwenyezi Mlungu undaimarishwa

\par }{\QB ukale mwango mkpwulu kahi za myango yosi,

\par }{\Q mure kuriko vidzango vyosi,

\par }{\QB na atu andaphiya hiko kpwa unji.


\par }{\PP \VS{2}Atu a mataifa ganjina manji andakpwedza aambe,

\par }{\Q “Ndzoni, huambuke mwango wa Mwenyezi Mlungu,

\par }{\QB huphiye nyumba ya Mlungu wa Jakobo.

\par }{\Q Ili ahufundze njiraze,

\par }{\QB naswi huhende gara alondago.”

\par }{\Q Mana shariya indala Sayuni,

\par }{\QB na neno ra Mwenyezi Mlungu rindala Jerusalemu.


\par }{\Q \VS{3}\XREF{}{{\XO 4:3 }{\XO{4:3
}}{\XT{Isaya 2:4; Joeli 3:10}}}Andaamula malau ga atu anji

\par }{\QB na andaamula mataifa manji genye mkpwotse ga phephi na ga kure.

\par }{\Q Nao andabanda panga zao zikale majembe

\par }{\QB na mafumo gao gakale marumu ga kutsatsurira.

\par }{\Q Takuna taifa ndiropigana na ranjina

\par }{\QB wala taandadzifundza viha tsona.


\par }{\Q \VS{4}\XREF{}{{\XO 4:4 }{\XO{4:4
}}{\XT{Zakariya 3:10}}}Ela chila mmwenga andasagala tsini ya mzabibuwe

\par }{\QB na muhiwe wa mtini,

\par }{\Q na takuna ndiyeaogofyera,

\par }{\QB mana Mwenyezi Mlungu, Mlungu wa majeshi akagomba.


\par }{\Q \VS{5}Atu a mataifa andalunga milungu yao

\par }{\QB ela swiswi hundalunga Mwenyezi Mlungu,

\par }{\QB Mlungu wehu, ta kare na kare.


\par }{\SH Mwenyezi Mlungu andativya Sayuni
\par }
{\PP \VS{6}Mwenyezi Mlungu anaamba, “Siku iyo

\par }{\Q nindakusanya virema osi,

\par }{\QB na niarehe hara ariokala akatsamizwa kpwa lazima

\par }{\QB phamwenga na hinyo nrioagayisa.


\par }{\Q \VS{7}Aho ni dza viswere ario kure na kpwao,

\par }{\QB ela ndakala na mwandzo muphya na nyo ariosala, nao andakala taifa kulu.

\par }{\Q Mwenyezi Mlungu andaatawala kula mwango Sayuni

\par }{\QB hangu wakati uho hata kare na kare.


\par }{\Q \VS{8}Na hiko Jerusalemu ambako Mwenyezi Mlungu anarinda atue,

\par }{\QB dza mrisa arindavyo mifugoye kula mnara wa urindzi,

\par }{\QB kundakala tsona mudzi mkpwulu wa ufalume wa Iziraeli.

\par }{\Q Mwango wa mwana mchetu wa Sayuni,

\par }{\QB undauyizirwa utawalao wa kare,

\par }{\QB yani ufalume wa mwana mchetu wa Jerusalemu.”


\par }{\Q \VS{9}Sambi kpwa utu wani unarira na raka ra dzulu?

\par }{\QB Kpwani kuna mfalume?

\par }{\Q Dze, mshaurio akafwa,

\par }{\QB ndipho ukale na utsungu dza mchetu ariye na utsungu wa kudzivugula?


\par }{\Q \VS{10}Galagala na uule kpwa utsungu uwe mwana mchetu wa Sayuni

\par }{\QB dza mchetu ariye na utsungu wa kudzivugula.

\par }{\Q Mana vivi undatuluka kondze ya mudzi

\par }{\QB ukasagale kpwereru,

\par }{\Q undaphiya Babeli

\par }{\QB hiko undativywa,

\par }{\Q na kuko Mwenyezi Mlungu andakukombola

\par }{\QB kula mikononi mwa maaduigo.


\par }{\Q \VS{11}Vivi mataifa ganjina manji

\par }{\QB gakakusanyika chinyume na uwe.

\par }{\Q Ganaamba, “Mriche atiywe najisi,

\par }{\QB matso gehu nagafwaidi kuona Sayuni ichibanangbwa!”


\par }{\Q \VS{12}Ela taamanya

\par }{\QB maazo ga Mwenyezi Mlungu

\par }{\Q taaelewa mipangoye,

\par }{\QB kukala akaakusanya dza masuche hipho muhala wa kuwagira.


\par }{\Q \VS{13}“Unuka uwage, uwe mwana mchetu wa Sayuni

\par }{\QB mana pembeyo ndaihenda chuma;

\par }{\Q kpwatsazo ndazihenda shaba,

\par }{\QB undavundza-vundza mataifa manji.”\FTNT{*}{{\FR 4:13 }{\FR{4:13
}}{\FT{hipha Jerusalemu inalinganishwa na ndzau yenye mkpwotse ambayo nkuhumira kpwatsaze kusaga mtsere kahi ya phatu pha kuwagira.
}}}

\par }{\BB \par }
{\Q Mapato gao haramu undagatenga kpwa ajili ya Mwenyezi Mlungu,

\par }{\QB hinyo utajiri wao undamupha Mlungu wa dunia yosi.




\par }\Chap{5}{\SH Mtawala yelagbwa \newline  kukala andala Bethilehemu
\par }
{\Q \VerseOne{1}Vivi kusanya majeshigo uwe mudzi uriye na majeshi manji,

\par }{\QB mana hukazangirwa.

\par }{\Q Aho andampiga fwimbo ya ndzeya mtawala wa Iziraeli.


\par }{\Q \VS{2}\XREF{}{{\XO 5:2 }{\XO{5:2
}}{\XT{Mathayo 2:6; Johana 7:42}}}“Ela uwe Bethilehemu wa Efuratha,

\par }{\QB dzagbwe u mudzi mdide kahi ya miryango ya Juda,

\par }{\Q kuko kpwako ndavyarirwa mutu

\par }{\QB ndiyekpwedza kala mtawala wa Iziraeli.

\par }{\QB Mutu ambaye wakalako hangu mwandzo.”


\par }{\Q \VS{3}Kpwa hivyo Mwenyezi Mlungu andaaricha Aiziraeli mikononi mwa maadui gao

\par }{\QB hadi ndiphodzivugula\FTNT{*}{{\FR 5:3 }{\FR{5:3
}}{\FT{kudzivugula ni hipho Jerusalemu ichiphaha kuoya na higo mateso.}}} hiye mchetu ariye na utsungu.

\par }{\Q Alafu ndugu za ye mwana, ariosala kpwenye tsi ya maadui gao

\par }{\QB andauya adziunge na Aiziraeli ayawao.


\par }{\Q \VS{4}Andalongoza na kumanyirira atue kpwa nguvu za Mwenyezi Mlungu,

\par }{\QB na kpwa ukulu wa dzina ra Mwenyezi Mlungu, Mlunguwe

\par }{\QB dza mrisa amanyiriravyo mifugoye.

\par }{\Q Nao andaishi salama mana wakati hinyo

\par }{\QB iye andakala ndiye mkpwulu dunia yosi.


\par }{\QB \VS{5}Naye andakala amani yao.

\par }{\Q Aashuru ndiphokpwedza vamia tsi yehu,

\par }{\QB na kuinjira kpwenye ngome zehu

\par }{\Q hundaaimisira vilongozi sabaa

\par }{\QB na akulu anane a majeshi apigane nao.


\par }{\Q \VS{6}\XREF{}{{\XO 5:6 }{\XO{5:6
}}{\XT{Mwandzo 10:8–11}}}Andatawala tsi ya Aashuru kuhumira upanga,

\par }{\QB iyo tsi ya Nimurodi\FTNT{†}{{\FR 5:6 }{\FR{5:6
}}{\FT{Soma Mwandzo sura ya 10:8–12.}}} kula phakpwe maryangoni.

\par }{\Q Andahutivya na Aashuru,

\par }{\QB hipho Aashuru ndiphokpwedza kpwenye tsi yehu

\par }{\QB na kuvuka miphaka yehu.


\par }{\Q \VS{7}Hinyo ndiosala kahi za atu a Jakobo,

\par }{\QB andasagala kahi za atu a mataifa manji.

\par }{\Q Nao andakala dza umande kula kpwa Mwenyezi Mlungu,

\par }{\QB dza mawasa ga mvula nyasini

\par }{\Q ambago tagachelewa kpwa sababu ya mutu

\par }{\QB wala tagagodza anadamu.


\par }{\Q \VS{8}Hinyo ndiosala a chivyazi cha Jakobo,

\par }{\QB andasagala kahi za mataifa ganjina, kahi za atu anji

\par }{\Q andakala dza simba kahi za nyama a tsakani,

\par }{\QB dza mwana simba kahi za kundi ra mangʼondzi,

\par }{\Q ambaye achitsupa nkuavyoga-vyoga na kuamwamula vipande-vipande,

\par }{\QB wala taphana yeyesi wa kuativya.


\par }{\PP \VS{9}Mkpwonoo uwe Iziraeli undaunulwa dzulu ya maaduigo

\par }{\QB na avihao andaolagbwa tsetsetse.


\par }{\SH Mwenyezi Mlungu andatakasa atue
\par }
{\Q \VS{10}Mwenyezi Mlungu anaamba, “Siku iyo nindaolaga farasi enu

\par }{\QB na kubananga magari genu ga kuvwehwa ni farasi.


\par }{\Q \VS{11}Nindabananga tsetsetse midzi ya tsiiyo

\par }{\QB na kubomola ngomezo zosi.


\par }{\Q \VS{12}Nindausa nguvu zosi za utsai kula mwako mikononi

\par }{\QB na kundakala tsona na atu a kupiga mburuga.


\par }{\Q \VS{13}Nindabananga vizukavyo vya kutsongbwa

\par }{\QB na milungu ya handzo ya nguzo iriyo kahizo.

\par }{\Q Nawe kusujudira tsona vitu

\par }{\QB urivyotengeza na mikonoyo.


\par }{\Q \VS{14}Nindangʼola vizuka vya Ashera virivyo kahizo

\par }{\QB na kubananga midziyo.


\par }{\Q \VS{15}Ndariphiza mataifa ganjina ambago tagandanisikira

\par }{\QB wakati nkareya na kutsukirwa sana.”




\par }\Chap{6}{\SH Mwenyezi Mlungu analonda haki
\par }
{\PP \VerseOne{1}Sambi phahi phundzani agombavyo Mwenyezi Mlungu. Iye anaamba,

\par }{\Q “Ima urehe malaugo mbere za myango

\par }{\QB na udzikanire mbere ya vidzango.


\par }{\Q \VS{2}Sikirani malalamishi ga Mwenyezi Mlungu mwimwi myango

\par }{\QB na mwimwi misingi ya kudumu ya dunia.

\par }{\Q Mana Mwenyezi Mlungu ana malau na atue

\par }{\QB na andauzana maswali na Aiziraeli.”


\par }{\BB \par }
{\Q \VS{3}“Mwi atu angu, nkakuhendani utu wani?

\par }{\QB Nikakuremwezani na ni? Hebu nijibuni.


\par }{\Q \VS{4}\XREF{}{{\XO 6:4 }{\XO{6:4 a
}}{\XT{Kumbukumbu 12:50-51;
}}{\XO{b
}}{\XT{Kumbukumbu 4:10-16;
}}{\XO{c
}}{\XT{Kumbukumbu 15:20}}}Nákutuluzani Misiri

\par }{\QB nchikukombolani kula tsi ambayo kala mu atumwa.

\par }{\Q Námuhuma Musa phamwenga na Aruni na Miriamu,

\par }{\QB edze akulongozeni.


\par }{\Q \VS{5}\XREF{}{{\XO 6:5 }{\XO{6:5
}}{\XT{Isabu 22:2—24:25; Joshuwa 3:1—4:19}}}Atu angu tambukirani

\par }{\QB vira Balaki\FTNT{*}{{\FR 6:5 }{\FR{6:5
}}{\FT{Soma chitabu cha Isabu sura 22—24.}}} mfalume wa Moabu arivyokupangirani mai

\par }{\QB na vira Balaamu mwana wa Beori arivyomjibu.

\par }{\Q Tambukirani gara garigohendeka hangu mriphola Shitimu\FTNT{†}{{\FR 6:5 }{\FR{6:5
}}{\FT{Soma chitabu cha Joshuwa sura ya 3—4.}}} hadi mriphofika Giligali,

\par }{\QB ili mmanye mahendo ga haki ga Mwenyezi Mlungu.”


\par }{\BB \par }
{\Q \VS{6}Ndiphokpwedza mbere za Mwenyezi Mlungu kusujudu,

\par }{\QB nimrehereni Mlungu ariye dzulu?

\par }{\Q Dze, nedze na sadaka za kuochwa

\par }{\QB za ana ndzau a mwaka mmwenga-mmwenga?


\par }{\Q \VS{7}Dze, Mwenyezi Mlungu andahamirwa ni maelufu ga maturume

\par }{\QB au myuho maelufu na maelufu ga mafuha ga zaituni?

\par }{\Q Dze, nimulavye mwanangu wa mbere kpwa kuniriphira makosa gangu,

\par }{\QB mlatso wangu mwenye kpwa sababu ya dambi yangu?


\par }{\Q \VS{8}Hata, uwe mwanadamu Mwenyezi Mlungu akakuonyesa ririro ra sawa.

\par }{\QB Ye Mwenyezi Mlungu analonda utu wani?

\par }{\Q Iye analonda uhende haki na ukale na mendzwa isiyosika,

\par }{\QB ukale mutu wa kugbwa maguluni mbereze.


\par }{\SH Hatiya ya Iziraeli \newline  na Kutiywakpwe Adabu
\par }
{\Q \VS{9}Phundzani! Mwenyezi Mlungu anagomba na atu a Jerusalemu!

\par }{\QB Kuogopha dzinare ni ikima.

\par }{\Q Mwenyezi Mlungu anaamba,

\par }{\QB “Sikira we taifa na osi achiokusanyika mo mudzini.


\par }{\Q \VS{10}Uwe nyumba ya uyi,

\par }{\QB siweza kuyala hazinayo uriyoiphaha kpwa handzo

\par }{\QB na vipimo vya handzo ambavyo navizira.


\par }{\Q \VS{11}Dze, nimuhesabire mutu ahumiraye mizani ya handzo kukala kana hatiya

\par }{\QB hiye ariye na mawe ga kupimira gasigo sawa?


\par }{\Q \VS{12}Atue ario matajiri a mudzi wa fujo

\par }{\QB na enyezie ana handzo

\par }{\QB aho anagomba handzo.


\par }{\Q \VS{13}Kpwa hivyo nikaandza kukubanangani,

\par }{\QB nami ndakuangamizani kpwa sababu ya dambi zenu.


\par }{\Q \VS{14}Mundarya ela tamundamvuna,

\par }{\QB mundaenderera kukala na ndzala.

\par }{\Q Mundaika ela tamundakala na akiba,

\par }{\QB kpwa sababu hicho mndichoika akiba chindahalwa zewe wakati wa viha.


\par }{\Q \VS{15}Mundaphanda ela tamundavuna,

\par }{\QB mundaminya zaituni ela tamundadzipaka mafuhage,

\par }{\QB mundavyoga zabibu ela tamundanwa uchiwe.


\par }{\Q \VS{16}\XREF{}{{\XO 6:16 }{\XO{6:16
}}{\XT{1 Afalume 16:23–34; 21:25–26}}}Mkagbwira malagizo ga mfalume Omuri

\par }{\QB na mahendo gosi ga mfalume Ahabu na chivyaziche,

\par }{\QB na mkalunga mila zao.

\par }{\Q Kpwa hivyo ndakuangamizani

\par }{\QB ndahenda atu enu anyeterwe,

\par }{\QB mataifa gosi gandakuberani.”




\par }\Chap{7}{\SH Mahendo mai ga atu a Iziraeli
\par }
{\Q \VerseOne{1}Mimi nahenda ya bure tse! Sindaphaha rorosi.

\par }{\QB Ni dza vira bada ya atu kukusanya matunda ga vuri,

\par }{\QB bada ya atu kutsembwesa.

\par }{\Q Taphana hata tsana ya zabibu

\par }{\QB wala tini ya kuivwa ya kurya mimi nriye na ndzala sana.


\par }{\Q \VS{2}Atu aaminifu kpwa Mlungu akauswa kpwenye tsi.

\par }{\QB Takuna hata mmwenga achiyesala wa hinyo ahendao garigo sawa.

\par }{\Q Atu osi anagodza kpwa hamu aphahe nafwasi ya kuolaga,

\par }{\QB chila mmwenga anaindza myawe na nyavu.


\par }{\Q \VS{3}Aho anaujuzi wa kuhenda mai.

\par }{\QB Akulu analonda zawadi,

\par }{\Q muamuli anavoya hongo

\par }{\QB atu ario na uwezo nkuahenda aamuli aahende vira alondavyo

\par }{\QB nao osi nkupanga njama phamwenga.


\par }{\Q \VS{4}Hiye ariye mnono kahi yao ni dza muhi wa miya,

\par }{\QB na ye aambwaye ana chadi cha kuhenda garigo sawa

\par }{\QB ni mui kuriko chitsaka cha miya.

\par }{\Q Wakati wa kutiywa adabu ukafika,

\par }{\QB wakati uriohadzwa ni arindzio, yani manabii,

\par }{\QB vivi nyo atu a phephi na kutatizika.


\par }{\Q \VS{5}Usimuamini jiranio

\par }{\QB wala usimkuluphire msenao wa phephi!

\par }{\Q Dzimanyirire sana na maneno ugombago

\par }{\QB hata kpwa hiye alalaye phako lavuni.


\par }{\Q \VS{6}\XREF{}{{\XO 7:6 }{\XO{7:6
}}{\XT{Mathayo 10:35–36; Luka 12:53}}}Mana mwana mlume anabera ise,

\par }{\QB mwanache wa chichetu anaunuka kumpinga nine,

\par }{\Q na mkpwaza-mwana anaheha na nine-vyala,

\par }{\QB maadui ga mutu ni atu a nyumbaye mwenye.


\par }{\Q \VS{7}Ela mino ninamlola Mwenyezi Mlungu,

\par }{\QB ndamgodza Mlungu muokoli wangu,

\par }{\QB Mlungu wangu andasikira chiriro changu.


\par }{\SH Mwenyezi Mlungu andativya atue
\par }
{\Q \VS{8}Usihererwe uwe adui wangu!

\par }{\QB Dzagbwe nkagbwa ndaunuka tsona,

\par }{\Q dzagbwe nsegere jizani,

\par }{\QB Mwenyezi Mlungu andakala mwanga wangu.


\par }{\Q \VS{9}Ni ndavumirira kutiywa adabu ni Mwenyezi Mlungu

\par }{\QB kpwa sababu nkahenda dambi,

\par }{\Q hadi ndiphonikanira na kunihendera haki.

\par }{\QB Andanireha kuriko na mwanga nami ndaona wokofuwe.


\par }{\Q \VS{10}Adui wangu ariyeniamba “Akuphi ye Mwenyezi Mlungu, Mlunguo?”

\par }{\QB Andaona higa na agbwirwe ni haya.

\par }{\Q Ndamuona na matso gangu ndivyogbwa,

\par }{\QB na kuvyogbwa-vyogbwa photsi dza tope njirani.


\par }{\SH Iziraeli kuuyizwa hali ya mwandzo
\par }
{\Q \VS{11}Wakati wa kudzenga kuta zenu u phephi!

\par }{\QB Wakati hinyo miphaka yenu indaenjerezwa.


\par }{\Q \VS{12}Wakati hinyo atu andakpwedza kpwako uwe Jerusalemu,

\par }{\QB kpwa uphande wa mlairo wa dzuwa, andala Ashuru na muho Yufurati,

\par }{\QB na uphande wa mwakani, andala Misiri,

\par }{\QB na kula bahari hadi bahari, na kula mwango hadi mwango.


\par }{\Q \VS{13}Ela tsi indakala Gandzo,

\par }{\QB dza kutiywa adabu kpwa sababu ya mai arigohendera atu ariosagala himo.


\par }{\Q \VS{14}Longoza atuo dza mrisa amanyiriravyo mifugo kuhumira fwimboye,

\par }{\QB hinyo ario dza mifugo ya urisio.

\par }{\Q Aho asegere tsakani machiyao,

\par }{\QB kpwenye tsi ambayo taidzangbwerimwa,

\par }{\QB ichiyozungulukpwa ni marisa manono.

\par }{\Q Ariche akasagale tsi ya rutuba ya Bashani na Giliadi,

\par }{\QB dza arivyohenda hipho mwandzo.


\par }{\Q \VS{15}Mwenyezi Mlungu anaamba, “Ndakuonyesani vilinje

\par }{\QB dza irivyokala wakati hura mriphokala munatuluka Misiri.”


\par }{\Q \VS{16}Mataifa ganjina gandaona na gagbwirwe ni waibu

\par }{\QB kpwa kukala gadziona gana mkpwotse

\par }{\QB mbavi mkpwotse wao si chitu kpwa Mlungu.

\par }{\Q Gandamaka na gabandike mafumba gao miromoni

\par }{\QB na masikiro gao gasisikire.


\par }{\Q \VS{17}Gandalamba vumbi dza nyoka,

\par }{\QB dza mdudu wa kuambala na photsi.

\par }{\Q Gandatuluka kula ngomeni mwao kuno ganakakama,

\par }{\QB gandagalukira Mwenyezi Mlungu, Mlungu wehu kpwa kumuogopha,

\par }{\QB gandakuogopha uwe Mwenyezi Mlungu.


\par }{\Q \VS{18}Takuna Mlungu ariye dza uwe anayeswamehe dambi

\par }{\QB na kusalola makosa ga atu a urisiwe ariosala kutiywa adabu.

\par }{\Q Uwe kutsukirwa na ikakala ni bahi hata kare na kare,

\par }{\QB ela unaonato kuhuonyesa mendzwa isiyosika.


\par }{\Q \VS{19}Undahuonera tsona mbazi

\par }{\QB dambi zehu undaziturya avi ukazivyoga vyoga photsi

\par }{\QB na uyi wehu undautsupha kpwenye vivwa vya bahari.


\par }{\Q \VS{20}Undakala muaminifu kpwa chivyazi cha Jakobo

\par }{\QB na kumuonyesa mendzwa isiyosika chivyazi cha Burahimu,

\par }{\Q dza urivyoalaga akare ehu hipho kare, kpwa kuhenda apa.

\par }