\NormalFont\ShortTitle{Aefeso}

{\MTB Baruwa ya Paulo yoandikira

\par }{\MT AEFESO

\par }{\IMT Tanga mbere

\par }{\IM Baruwa hino ya Paulo kpwa afuasi a Jesu a mudzi wa Efeso, wayaandika ariphokala jela (soma 3:1). Mudzi wa Efeso kala ni mmwenga wa midzi mikulu ya utawala wa Arumi. Efeso kala ndiyo chandzo cha bishara na mali; piya kala kuna Ayahudi anji. Paulo waphiya hiko wakati wa charoche cha phiri na cha hahu cha kpwendatangaza habari nono kuhusu Jesu (soma chitabu cha
{\BK{Mahendo ga Mitume,}} sura ya 19) na achisagala kpwa muda wa kama miaka mihahu.

\par }{\IP Baruwa yoandikirwa Aefeso inagomba kuhusu mpango wa Mlungu wa kuaokola anadamu. Paulo anaatambukiza kala Jesu wafwa msalabani ili ahukombole (1:7–8), ela Mlungu wamfufula, na sambi akala na Mlungu phatu pha ishima kulu, ambako anatawala vi sambi hata kare na kare (1:20–21).

\par }{\IP Kano mbiri, Paulo anavoyera afuasi ayae hiko Efeso (1:15–23 na 3:14–21). Anamshukuru Mlungu kpwa sababu ya kuluphiro rao na mendzwa yao, naye anavoya Mlungu aajaliye amanye uwezo wa Mlungu urivyo wa ajabu na mendzwa ya Jesu isiyo na chipimo.

\par }{\IP Dzambo ra afuasi osi kukala chitu chimwenga na Jesu ni muhimu sana himu baruwani, hata ganagombwa kano mirongo miiri. Paulo anaamanyisa Aefeso kala atu ariophaha maisha maphya analondwa kuhenda mahendo maphya (4:17—5:20).

\par }{\IP Chisha, Paulo anafundza alume na achetu ao, avyazi na anache, na atumwa na asiokala atumwa kusagalato dza afuasi a Jesu alondwavyo kusagala (5:21—6:9). Mwisho, anafundza kuhusu silaha za viha za chiroho (6:10–20).

\par }{\IOT Maelezo muhimu kpwa chifupi

\par }{\IO Mwadzo 1:1–2

\par }{\IO Paulo anatogola Mlungu kpwa mpangowe wa kuokola atu 1:3—3:21

\par }{\IO Maisha maphya ga afuasi a Jesu 4:1—5:21

\par }{\IO Kuishi vinono na atu a phako kaya 5:22—6:9

\par }{\IO Viha vya chiroho 6:10–24



\par }\ChapOne{1}{\PP \VerseOne{1}\XREF{}{{\XO 1:1 }{\XO{1:1
}}{\XT{Mahendo 18:19–21; 19:1}}}Baruwa hino ila kpwangu mimi Paulo, mtume yetsambulwa ni Mlungu kpwa kumendzakpwe ili nihende kazi ya Masihi Jesu.

\par }{\PP Nakuandikirani mwimwi atakatifu a Mlungu mkalao mudzi wa Efeso na ambao mu afuasi aaminifu a Masihi.\FTNT{*}{{\FR 1:1 }{\FR{1:1
}}{\FT{Vitabu vyanjina vya kare tavina maneno higa:
}}{\FQA{Mkalao mudzi wa Efeso.}}}


\par }{\PP \VS{2}Baba Mlungu na Bwana Jesu Masihi naakujaliyeni na mkale salama.


\par }{\SH Mlungu naatogolwe kpwa mpangowe \newline  wa kuokola atu
\par }
{\PP \VS{3}Naatogolwe Mlungu ambaye piya ni Isengbwa wa Bwana wehu Jesu Masihi. Mana wahujaliya mambo manono ga chiroho galago dzulu kpwa kuhuunganisha na Jesu.

\VS{4}Mlungu wahutsambula hukale atu a Jesu. Wahutsambula hata kabila kadzangbweumba dunia, ili hukale atakatifu na bila lawama mbereze.

\VS{5}Mlungu waonato na achikata shauri kuhuhenda anae. Wahenda hivyo kpwa gara hurigohenderwa ni Jesu Masihi, kulengana na mpangowe na vyomhamira.

\VS{6}Nahumtogoleni Mlungu kpwa mbazize nyinji za ajabu arizohupha kpwa sababu ya arigohenda mwanawe ammendzaye sana.

\VS{7}\XREF{}{{\XO 1:7 }{\XO{1:7
}}{\XT{Akolosai 1:14}}}Mana Jesu ariphofwa msalabani hwakombolwa na huchiswamehewa dambi zehu. Gaga gakala kulengana na zo mbazize nyinji

\VS{8}arizohuonyesa. Mlungu wahupha marifwa gosi ga kuelewa njiraze,

\VS{9}na achihumanyisa mpangowe wa siri, arioupanga hangu kare kulengana na viratu arivyoona vinamhamira. Wakata shauri kumuhumira Jesu

\VS{10}kukamilisha mpango hinyo wakatiwe uchifika. Andakusanya vitu vyosi phamwenga, virivyo dzulu mlunguni na virivyo duniani. Naye Jesu ndiye ndekala mkpwulu.


\par }{\PP \VS{11}Vitu vyosi vinahendeka kulengana na mpango na uamuzi wa Mlungu. Naye wakata shauri chimbere kuhutsambula hukale atue kpwa kuhuunganisha na Jesu.

\VS{12}Sambi swiswi ambao hu a kpwandza kumtarajiya Jesu, hunalondwa humtogole Mlungu kpwa ngumaye.

\VS{13}Mwimwi ambao simwi Ayahudi mwasikira maneno ga kpweli, yani habari nono kuhusu Jesu, ambazo zakureherani wokofu. Mwamkuluphira Mlungu, naye wakutiyani mola wa Roho Mtakatifu ariyehulaga kuonyesa kukala mu akpwe.

\VS{14}Mlungu wahuikira Rohowe dza mzamana hadi ndiphohukombola kabisa, hukale atue. Nahutogoleni utakatifu wa Mlungu!


\par }{\SH Jesu ana uwezo \newline  na andakamilisha chila chitu
\par }
{\PP \VS{15}Enehu, násikira kala munamkuluphira Bwana Jesu na kumendza atu osi a Mlungu. Kpwa sababu iyo

\VS{16}sidzangbwericha kumshukuru Mlungu kpwa sababu yenu wala kuricha kukuvoyerani.

\VS{17}Navoya Mlungu wa Bwana wehu Jesu Masihi ambaye ni Baba wa nguma, akupheni ikima ya chiroho, na akumanyiseni arivyo, ili mummanye vinono zaidi.

\VS{18}Piya navoya mngʼazwe matso, ili mmanyeto chira mgodzeracho na ambacho wakuihirani. Chitu hichi ni ura urisi wa nguma ariolaga atakatifue.

\VS{19}Tsona mmanye uwezo wa Mlungu urivyo wa ajabu. Uwezo hinyo uhendao kazi kpwehu swiswi huriokuluphira ni sawa na uwezowe mkpwulu,

\VS{20}\XREF{}{{\XO 1:20 }{\XO{1:20
}}{\XT{Zaburi 110:1}}}ambao Mlungu wauhumira ariphomfufula Jesu. Kpwa kuhumira uwezo hinyo, wamuika mkpwono wa kulume, phatu pha ishima kulu sana, hiko mlunguni.

\VS{21}Phahi Jesu ana uwezo mkpwulu kuriko atawala na viumbe vyosi virivyo na uwezo, kula sambi hipha duniani hata kare na kare.

\VS{22}\XREF{}{{\XO 1:22 }{\XO{1:22
}}{\XT{Zaburi 8:6}}}\XREF{}{{\XO 1:22 }{\XO{1:22
}}{\XT{Akolosai 1:18}}}Mlungu wamupha uwezo wa kutawala chila chitu. Chisha achimuhenda akale chitswa cha afuasie,

\VS{23}ambao ni mwiriwe. Nao afuasie anakamilisha kazi za Jesu,\FTNT{†}{{\FR 1:23 }{\FR{1:23
}}{\FT{Ama:
}}{\FQA{Kanisa rikale kamili dza viratu Jesu.}}} akamilishaye chila chitu chila phatu.




\par }\Chap{2}{\SH Hunaokolwa ni mbazi za Mlungu
\par }
{\PP \VerseOne{1}\XREF{}{{\XO 2:1 }{\XO{2:1
}}{\XT{Akolosai 2:13}}}Hipho kare kala mkafwa chiroho kpwa sababu ya dambi zenu na kumpinga Mlungu.

\VS{2}Wakati hinyo, mwalunga mambo mai ga dunia na kumuogopha Shetani. Naye ndiye atawalaye pepho na atu asiomuogopha Mlungu.

\VS{3}Swiswi hosi piya hwaishi dza vivyo aho. Hwalunga tamaa zehu za dambi na nia za chibinadamu. Naswi kala hunagodzwa ni adabu kali ya Mlungu dza aho.


\par }{\PP \VS{4}Ela Mlungu ana mbazi nyinji. Na kpwa sababu ya kuhumendza sana,

\VS{5}wahupha uzima dza viratu Jesu arivyofufulwa. Wahenda hivyo wakati kala hukafwa chiroho kpwa makosa gehu. Phahi, wahuhenda hukale moyo tsona phamwenga na Masihi. Phahi hwaokolwa ni mbazi na mendzwa ya Mlungu.

\VS{6}Kpwa kuunganishwa na Jesu Muokoli, hwafufulwa na kuikpwa phamwenga naye hiko dzulu mlunguni.

\VS{7}Mlungu wahenda mambo higo gosi ili utajiriwe wa ajabu na mbazize zisizo chipimo zionekane hata kare na kare. Naye wahuonera mbazi kpwa sababu ya gara hurigohenderwa ni Jesu Muokoli.

\VS{8}Mwaokolwa ni mbazi na mendzwa ya Mlungu tu mriphomkuluphira Jesu. Na hinyo wokofu si kazi yenu, ela ni zawadi ya bure kula kpwa Mlungu.

\VS{9}Mana tamyahewa tuzo kpwa kazi nono, kpwa hivyo sedze mkahenda ngulu.

\VS{10}Mlungu wahuumba hivi hurivyo sambi. Achihuunganisha na Masihi Jesu, ili huhende mahendo manono ambago wahupangira chimbere hugahende.


\par }{\SH Atu osi amukuluphirao Jesu \newline  ni amwenga
\par }
{\PP \VS{11}Phahi mwimwi ambao tamyavyalwa Ayahudi, dzimanyeni murivyo. Mnamanya kala Ayahudi ana ngulu kpwa sababu ya kutiywa tsatsani kuonyesa kala ni atu muhimu a Mlungu. Nao anakuberani mwimwi msiokala Ayahudi kpwa sababu tamuna dalili yoyosi kuonyesa kala mu atu a Mlungu. Ela hiko kutiywa tsatsani ni kazi ihendwayo ni anadamu bahi.
\FTNT{*}{{\FR 2:11 }{\FR{2:11
}}{\FT{Kutiywa tsatsani kala ni dalili ya chimwiri kuonyesa ahadi ya Mlungu na atue. (Soma chitabu cha Mwandzo sura ya 17.)
}}}

\VS{12}Wakati na hinyo kala tammanya Jesu Masihi ni ani. Mwakala kama ajeni mana kala tamuna fungu ra manono ga atu a Mlungu, yani Aiziraeli. Aho ajaliwa ni Mlungu kulengana na ahadize, ela mwimwi kala tamumo. Tsona kala munaishi duniani bila ya kuluphiro wala kummanya Mlungu.

\VS{13}Mwakala kure na Mlungu, ela sambi kpwa sababu ya kuunganishwa na Masihi Jesu ariyefwa msalabani, mwarehwa phephi.


\par }{\PP \VS{14}Phahi, Jesu mwenye wahurehera amani kpwa kuaunganisha Ayahudi na asiokala Ayahudi. Wahuhenda chitu chimwenga kpwa kuusa uadui uriohuhenda huzirane.

\VS{15}\XREF{}{{\XO 2:15 }{\XO{2:15
}}{\XT{Akolosai 2:14}}}Shariya za Chiyahudi zina malagizo manji, ela Jesu ariphofwa, waziusa. Chihivyo, wahuunganisha naye ili Ayahudi na asio kala Ayahudi akale kundi mwenga. Wahurehera amani

\VS{16}\XREF{}{{\XO 2:16 }{\XO{2:16
}}{\XT{Akolosai 1:20}}}na kuusa uadui ariphofwa msalabani. Chisha achihuuyizira uhusiano mnono na Mlungu.

\VS{17}\XREF{}{{\XO 2:17 }{\XO{2:17
}}{\XT{Isaya 57:19}}}Wakpwedzatangaza ujumbe wa kureha amani kpwenu mwimwi ambao kala mukure na Mlungu na hinyo ambao kala a phephi naye.

\VS{18}Mana gara hurigohenderwa ni Jesu, ganahenda Ayahudi na atu asiokala Ayahudi aweze kufika kpwa Baba kpwa msada wa iye Roho mmwenga.


\par }{\PP \VS{19}Phahi, mwimwi atu msio kala Ayahudi simwi ajeni tsona. Ela mu ana a Mlungu na enyezi phamwenga na atu a Mlungu.

\VS{20}Hu dza mawe gadzengerwago dzengo dziphya ni mitume na manabii. Na hiro dzengo rinadzengbwa dzulu ya dziwe kulu ra msingi, ambaro ni Masihi Jesu mwenye.

\VS{21}Tsona ndiye azuwiyaye dzengo zima na kurihenda rikamilike. Anarihenda rikale phatu phatakatifu photengbwa kuvoya Mlungu.

\VS{22}Phahi, kpwa sababu ya kuunganishwa na Bwana Jesu, mwi atu msio kala Ayahudi, mu seemu ya dzengo ra chiroho risagalaro Mlungu.




\par }\Chap{3}{\SH Paulo anatangaza mpango wa Mlungu
\par }
{\PP \VerseOne{1}Mimi Paulo náfungbwa jela kpwa sababu ya kukutangazirani Masihi Jesu mwi atu msio kala Ayahudi.

\VS{2}Nina hakika mwasikira kare kukala Mlungu wanijaliya nikale mtumewe kpwa ajili yenu.

\VS{3}Kama nchivyokuambirani kpwa ufupi hipho mwandzo, Mlungu wanimanyisa mpangowe wa siri.

\VS{4}\XREF{}{{\XO 3:4 }{\XO{3:4
}}{\XT{Akolosai 1:26,27}}}Mchisoma higo nrigoandika, mundaelewa vira nimanyavyo mpango wa siri kuhusu Jesu Muokoli.

\VS{5}Hangu kare Mlungu waika mpangowe siri, wala takuna yeyesi yeumanya. Ela badaye wahumira Rohowe kumanyisa mitumee na manabiige matakatifu.

\VS{6}Na huno ndio mpango wa siri wa Mlungu: Kuahenda Ayahudi na asio kala Ayahudi akale anae, dza vilungo vya mwiri mmwenga, kpwa kuamini habari nono kuhusu Jesu Muokoli. Sambi hata atu asio kala Ayahudi nao anaweza kuphaha ahadi za Mlungu.


\par }{\PP \VS{7-8}Mlungu wanipha kazi ya kutangaza hizo habari nono kpwa atu asio kala Ayahudi. Nazo zina utajiri wa ajabu usiopimika wa Jesu Muokoli. Hata dzagbwe sifwaha kuriko atu osi a Mlungu, ela Mlungu wahenda hivyo kpwa mbazize na uwezowe mkpwulu.

\VS{9}Mlungu muumba wa vitu vyosi wanitsambula kuambira atu osi mpangowe wa kuokola atu, ambao kala anao hangu mwandzo.

\VS{10}Ela sambi Mlungu anahumira atue kuonyesa viumbe vyosi vitawalavyo na virivyo na uwezo hiko mlunguni vira arivyo na marifwa manji.

\VS{11}Hinyu ni mpango wa Mlungu hangu mwandzo. Nao watimizwa ni kazi yohendwa ni Bwana wehu Masihi Jesu.

\VS{12}Kpwa kumkuluphira na kuunganishwa naye, huna uhakika wa kufika mbere za Mlungu bila ya wuoga.

\VS{13}Phahi msifwe moyo kpwa higa ganiphahago kpwa sababu yenu. Higa ganaonyesa kukala mu atu muhimu.


\par }{\SH Paulo anavoyera atu a Mlungu
\par }
{\PP \VS{14}Nchiririkana ukulu na marifwa ga mpango wa Mlungu, nachita mavwindi mbere za Baba,

\VS{15}Muumba wa vitu vyosi virivyo hiko dzulu mlunguni na duniani.
\FTNT{*}{{\FR 3:15 }{\FR{3:15
}}{\FT{Chiyunani chinaamba,
}}{\FQA{ambaye piya ni isengbwa wa mbari zosi hiko mlunguni na duniani.}}}

\VS{16}Navoya Mlungu akutiyeni nguvu mioyoni kula kpwa hinyo utajiriwe wa ajabu kpwa uwezo wa Rohowe.

\VS{17}Navoya Jesu Masihi asagale mwenu mioyoni siku zosi kpwa sababu munamkuluphira. Mendzwa ya Mlungu naikale dza mtsanga wa mboleya ili muhende mizi ya kudina.

\VS{18}Mlungu naakupheni uwezo, mwimwi phamwenga na atakatifue osi kuelewa vira Jesu ahumendzavyo. Mana anahumendza na mendzwa isiyo na chipimo.

\VS{19}Navoya mmanye mendzwa ya Jesu irivyo kulu kutsapa achili zenu, ili mkale kamili viratu Mlungu alondavyo.


\par }{\PP \VS{20}Mlungu naatogolwe kpwa sababu ya uwezowe wa ajabu uhendao kazi mwehu mioyoni! Kpwa kpweli anaweza kuuhendera mambo makulu sana kuriko vira huvoyavyo na kufikiriya!

\VS{21}Mlungu naatogolwe ni atue kpwa sababu ya kazi za Masihi Jesu, hata kare na kare! Amina.




\par }\Chap{4}{\SH Afuasi a Jesu \newline  analondwa kukala chitu chimwenga
\par }
{\PP \VerseOne{1}Phahi mimi ni busu kpwa kazi ya Bwana Jesu, nakuvoyani sana mkale na maisha ga kumuhamira Mlungu. Ni lazima muishi maisha gamhamirago Mlungu, mana wakutsambulani.

\VS{2}\XREF{}{{\XO 4:2 }{\XO{4:2
}}{\XT{Akolosai 3:12,13}}}Msihende ngulu tse. Ela ni lazima mkubali maoni ga ayawenu. Mvumirirane na mswameheane mioyo kutsuka.

\VS{3}Hendani chadi wakati wosi kuika umwenga uriorehwa ni Roho Mtakatifu. Hendani hivyo kpwa kuishi na amani.

\VS{4}Swiswi hosi hu mwiri mmwenga, hwaphokera Roho mmwenga, na hwahakikishirwa raha ya ajabu badaye.

\VS{5}Huna Bwana mmwenga, imani mwenga na ubatizo mmwenga.

\VS{6}Mlungu ni mmwenga, naye ndiye Baba wa swiswi hosi. Anahutawala, anahuhumira kuhenda kazi, na anakala mwehu mioyoni.


\par }{\PP \VS{7}Ela chila mmwenga wajaliwa chipawache malumu kulengana na vira Jesu arivyolonda kulavya.

\VS{8}\XREF{}{{\XO 4:8 }{\XO{4:8
}}{\XT{Zaburi 68:18}}}Ndiyo mana Maandiko ganaamba:

\par }{\Q “Ariphopanda kuphiya dzulu kpwenye,

\par }{\QB waphiya na mateka anji,

\par }{\QB na achiaganyira atue zawadi.”


\par }{\MM \VS{9}(Sambi “Wapanda kuphiya dzulu” manage nini? Manage ni kukala, mwandzo watserera kuphiya kuzimu.
\FTNT{*}{{\FR 4:9 }{\FR{4:9
}}{\FT{Ama:
}}{\FQA{Tsini himu duniani}}{\FT{. Piya soma Baruwa ya Kpwandza ya Petero 3:19.}}}

\VS{10}Phahi iye ariyetserera kuzimu ndiye ariyepanda ko dzulu kpwenye, ili akamilishe chila chitu chila phatu.)

\VS{11}Naye ndiye ariyeapha atu vipawa. Anjina waatsambula akale mitume, anjina manabii, na anjina ahubiri. Chisha anjina nao achiatsambula akale achungaji na alimu a atu a Mlungu.

\VS{12}Kazi yao ni kutayarisha atu a Mlungu ili amuhumikire na kutiya nguvu mwiri wa Jesu.

\VS{13}Phahi higa gandaenderera hadi kuluphiro rehu hosi rikale mwenga na humuelewe hiye Mwana wa Mlungu, ili huphere chiroho na hukale kamili dza viratu Jesu.

\VS{14}Hipho tahundaphirikpwa hiku na hiko ni mafundzo ga handzo dza anache. Wala tahundachengbwa ni atu ambao nkulongoza ayawao makosa na werevu wao. Hinyo nkuhenda ayawao dza vidau viphirikpwavyo hiku na hiko ni phuto na maimbi.

\VS{15}Ela hundalunga kpweli na kumendzana zaidi, ili hukale dza Jesu kpwa chila chitu. Iye ndiye chitswa

\VS{16}\XREF{}{{\XO 4:16 }{\XO{4:16
}}{\XT{Akolosai 2:19}}}navyo vilungo vyosi nkugbwirana na kukala mwiri mmwenga. Chila chilungo nkuhenda kaziye, nkuterya na kumendza vilungo vyanjina, ili mwiri mzima uzidi kukula.


\par }{\SH Afuasi a Jesu ni lazima aishi \newline  maisha maphya
\par }
{\PP \VS{17}Phahi enehu, nakuonyani dza mtume wa Bwana Jesu: Msiishi tsona dza atu asiommanya Mlungu, ambao maazo gao ni ga chipuzi.

\VS{18}Tsona a jizani taaelewa ukpweli wa Mlungu. Atu hinyo a kure na uzima ambao Mlungu anaapha atue, mana taamanya njiraze na ni visoto.

\VS{19}Kazi yao ni kuhenda udiya na mambo mai ga chila aina na wala taaona haya.


\par }{\PP \VS{20}Ela mwimwi tamyadzifundza hivyo kula kpwa Jesu,

\VS{21}ambaye ni chandzo cha ukpweli. Nina hakika mwafundzwa na mchisikira habarize.

\VS{22}\XREF{}{{\XO 4:22 }{\XO{4:22
}}{\XT{Akolosai 3:9}}}Mwafundzwa mriche tabiya na njira zenu mbii za asili ya dambi mrizokala nazo pho kare. Maazo genu mai gakuyugani na gachibananga tabiya zenu.

\VS{23}Phahi galuzani maazo genu gakale maphya.

\VS{24}\XREF{}{{\XO 4:24 }{\XO{4:24 a
}}{\XT{Akolosai 3:10;
}}{\XO{b
}}{\XT{Mwandzo 1:26}}}Tsona muonyese tabiya nyiphya, mana mu viumbe viphya ambavyo Mlungu waviumba dza vyo arivyo ye mwenye, kpwa kuhenda ga haki na utakatifu wa kpweli.


\par }{\PP \VS{25}\XREF{}{{\XO 4:25 }{\XO{4:25
}}{\XT{Zakariya 8:16}}}Phahi richani handzo. Chila mmwenga ni lazima amuambire myawe kpweli, mana hosi hu vilungo vya mwiri mmwenga.

\VS{26}\XREF{}{{\XO 4:26 }{\XO{4:26
}}{\XT{Zaburi 4:4}}}Mchitsukirwa, msihende dambi. Msikale na tsukizi dzuwa dii,

\VS{27}wala msimuphe Shetani nafwasi akakushindani.

\VS{28}Muivi naariche kuiya, na badalaye ahende kazi ya sawa, ili aphahe chitu cha kuganya na ayae ambao taana.

\VS{29}Msigombe maneno gogosi ga kulaphiza, ela gombani maneno ga kuterya ayawenu kulengana na maitaji gao, ili aphundzao aphahe fwaida.

\VS{30}Msimtsukize Roho Mtakatifu ambaye ni mola wa Mlungu kuonyesa mu akpwe. Hiye Rohowe anahakikisha kala kuredza siku ambayo Mlungu andakukombolani.

\VS{31}Phahi richani utsungu, usiru, tsukizi, kuheha, na kulaphizana. Takuna kuzirana tsona wala kuhenderana mambo mai-mai.

\VS{32}\XREF{}{{\XO 4:32 }{\XO{4:32
}}{\XT{Akolosai 3:13}}}Ela oneranani mbazi na muhenderane mambo manono. Mswameheane dza viratu Mlungu arivyokuswameheni kpwa sababu ya Jesu ariyehuokola.




\par }\Chap{5}{\SH Tabiya ambayo inafwaha kulungbwa \newline  ni Afuasi a Jesu
\par }
{\PP \VerseOne{1}Phahi, muigeni Mlungu, kpwa vira mu anae mmendzwao sana.

\VS{2}\XREF{}{{\XO 5:2 }{\XO{5:2
}}{\XT{Kutsama 29:18; Zaburi 40:6}}}Mendzanani wakati wosi, dza viratu Jesu arivyohumendza hata achifwa kpwa sababu yehu. Wadzilavya dza sadaka imuhamirayo Mlungu.

\VS{3}Msihadzwe na mambo ga kuzinga, udiya wala kuaza mali za atu, mana mambo higo tagafwaha kuhendwa ni atakatifu a Mlungu.

\VS{4}Tsona msigombe maneno ga waibu, ga chipuzi wala msihende machani mai-mai sigofwaha. Ela mshukuruni Mlungu wakati wosi.

\VS{5}Ni lazima mmanye kukala takuna mzindzi, mdiya na aazaye mali za atu (badala ya kumuabudu Mlungu) ndiyekala na urisi wowosi kpwenye ufalume wa Jesu na wa Mlungu.

\VS{6}Msikubali kuchengbwa ni mutu na maneno ga kuphupha, mana Mlungu andaatiya adabu kali atu ambao taamuogopha kpwa sababu ya higo mambo mai nchigokuambirani.

\VS{7}Phahi musigbwirane na atu ayi tsetsetse.


\par }{\SH Maisha genu nagakale dza mwanga
\par }
{\PP \VS{8}Kare mwimwi kala mu jizani, ela hangu mkale afuasi a Jesu, mu mwangani.

\VS{9}Na ario mwangani kazi yao ni kukala na tabiya nono, kuhenda mambo ga haki, na kugomba kpweli wakati wosi.

\VS{10}Kpwa hivyo dzifundzeni mambo gamhamirago Mlungu, ili muishi dza atu ario mwangani kpweli.

\VS{11}Musigbwirane na atu a jiza ahendao mambo mai. Ela higo mambo gao mai ahendago, gaikeni mwangani.

\VS{12}Kpwa kpweli ni waibu hata kugomba kuhusu mambo gahendwago chisiri ni atu asiomuogopha Mlungu.

\VS{13}Ela gachiikpwa mwangani, gandaonekana chingʼangʼa, mana mwanga undagangʼaza.

\VS{14}Mwanga ndio uhendao vitu vionekane. Ndiyo mana atu nkuamba:

\par }{\Q “Lamuka we urereye!

\par }{\QB Ngʼalwa ni matso, wala usikale dza lufu.

\par }{\Q Naye Jesu andakungʼazira.”


\par }{\PP \VS{15}Phahi dzimanyirireni vira muishivyo, msikale dza azuzu, ela kalani alachu na muonyese tabiya nono.

\VS{16}\XREF{}{{\XO 5:16 }{\XO{5:16
}}{\XT{Akolosai 4:5}}}Hendani manono chila mphahapho nafwasi, mana hizi ni siku mbii.

\VS{17}Kpwa hivyo msikale azuzu, ela ni lazima muelewe gara Mlungu alondago muhende.

\VS{18}Msilewe uchi, mana ulevi unabananga maisha. Ela tawalwani ni Roho Mtakatifu.

\VS{19}\XREF{}{{\XO 5:19 }{\XO{5:19
}}{\XT{Akolosai 3:16,17}}}Imbiranani Zaburi na mawira ganjina ga kumtogola Mlungu. Muimbireni Bwana Jesu mioyo kutsuka.

\VS{20}Na mumshukuru Baba Mlungu wakati wosi kpwa chila ahendaro, kpwa sababu ya Bwana wehu Jesu Masihi.


\par }{\SH Mutu na mchewe alondwavyo aishi
\par }
{\PP \VS{21}Enehu, ni lazima mphundzane kpwa mana munamuogopha Jesu.


\par }{\PP \VS{22}\XREF{}{{\XO 5:22 }{\XO{5:22
}}{\XT{Akolosai 3:18; 1 Petero 3:1}}}Achetu nakuambirani hivi. Chila mchetu ni lazima asikize mlumewe, dza viratu amphundzavyo Bwana Jesu.

\VS{23}Mana mlume ni mkpwulu wa mchewe dza viratu Jesu arivyo mkpwulu wa atue, naye ndiye muokoli wao.

\VS{24}Phahi chila mchetu ni lazima aphundze mlumewe kpwa rorosi, dza viratu afuasi a Jesu amphundzavyo.


\par }{\PP \VS{25}\XREF{}{{\XO 5:25 }{\XO{5:25
}}{\XT{Akolosai 3:19; 1 Petero 3:7}}}Alume namwi, amendzeni achetu enu dza viratu Jesu arivyomendza afuasie hata achidzilavya afwe.

\VS{26}Wafwa ili atakase atue na ubatizo kpwa kuhumira nenore, na kuatenga

\VS{27}akale a haki na bila lawama. Andaphokera atue dza viratu bwana arusi aphokeravyo bibi arusi wa nguma, mana kana dowa wala chochosi chii.

\VS{28}Viratu Jesu arivyomendza atue, chila mlume naye ni lazima amendze mchewe. Mana amendzaye mchewe, anadzimendza mwenye.

\VS{29}Takuna yezira mwiriwe, ela nkuurerato na kuutundza. Vivyo hivyo Jesu naye nkuhutundzato swiswi atue,

\VS{30}kpwa vira hu vilungo vya mwiriwe.

\VS{31}\XREF{}{{\XO 5:31 }{\XO{5:31
}}{\XT{Mwandzo 2:24}}}Kama Maandiko gaambavyo, “Kpwa sababu hiyo, mlume andaricha ise na nine, agbwirane na mchewe, nao osi airi andakala mwiri mmwenga.”

\VS{32}Maneno higa gana ukpweli uriodzifwitsa, mana ganahusu Jesu na atue.

\VS{33}Phahi nakuambirani, chila mlume ni lazima amendze mchewe dza viratu adzimendzavyo mwenye, na chila mchetu naye ni lazima amuogophe mlumewe.




\par }\Chap{6}{\SH Avyazi na ana aho alondwavyo aishi
\par }
{\PP \VerseOne{1}\XREF{}{{\XO 6:1 }{\XO{6:1
}}{\XT{Akolosai 3:20}}}Namwi anache ambao mu afuasi a Jesu, ogophani avyazi enu, mana iyo ndiyo haki.

\VS{2}\XREF{}{{\XO 6:2 }{\XO{6:2
}}{\XT{Kutsama 20:12; Kumbukumbu 5:16}}}Shariya ya kpwandza iriyo na ahadi inaamba, “Ishimu sowe na mayoo,

\VS{3}ili uongokerwe na uishi maisha mare phapha duniani.”

\VS{4}\XREF{}{{\XO 6:4 }{\XO{6:4
}}{\XT{Akolosai 3:21}}}Ano baba namwi, msihendere ana enu chibako, ela arereni na adabu nono na kuafundza mambo ga Bwana Jesu.


\par }{\SH Matajiri na atumwa \newline  ao atakpwavyo aishi
\par }
{\PP \VS{5}\XREF{}{{\XO 6:5 }{\XO{6:5
}}{\XT{Akolosai 3:22–25}}}Mwimwi atumwa ni lazima musikize matajiri genu ga himu duniani. Aogopheni na kuaishimu moyo kutsuka, dza viratu mumphundzavyo Jesu.

\VS{6}Musiahendere vinono wakati anakuonani bahi, ili akutogoleni. Hata! Ela hendani vira Mlungu amendzavyo, kpwa mana mu atumishi a Jesu.

\VS{7}Ahumikireni moyo kutsuka, kama avi munamhumikira Mlungu wala si binadamu.

\VS{8}Ni lazima mmanye kala Mlungu andamtuza chila mmwenga kpwa kaziye nono ndiyohenda, akale mtumwa au siye mtumwa.

\VS{9}\XREF{}{{\XO 6:9 }{\XO{6:9 a
}}{\XT{Akolosai 4:1;
}}{\XO{b
}}{\XT{Kumbukumbu 10:17; Akolosai 3:25}}}Namwi matajiri ahenderenito atumwa enu, wala msiatishire. Mana mwimwi mosi mkpwulu wenu ni ye mmwenga, naye akala mlunguni. Uamuliwe ni ya haki wala kabaguwa mutu.


\par }{\SH Njira ya kudzirinda na viha \newline  vya Shetani
\par }
{\PP \VS{10}Chimarigizo, nalonda uwezo mkpwulu wa Bwana Jesu ukutiyeni nguvu.

\VS{11}Vwalani silaha zosi za viha mhewazo ni Mlungu, ili mdzirinde na mipango mibaya ya Shetani ambayo ni ya chiwerevu. 
\VS{12}Mana tahuheha na anadamu. Ela hunaheha na pepho a nguvu, atawalao na uwezo himu dunia ya jiza, na majeshi ga pepho ayi ario dzulu.


\par }{\PP \VS{13}Kpwa hivyo halani silaha zosi za viha mhewazo ni Mlungu, ili hata viha vichichacha msiturywe, na mwisho viha vichisira, mdine.

\VS{14}\XREF{}{{\XO 6:14 }{\XO{6:14 a
}}{\XT{Isaya 11:5;
}}{\XO{b
}}{\XT{Isaya 59:17}}}Phahi dzimanyirireni kpwa kulunga ukpweli wa Mlungu. Hinyo ukpweli undakala dza mkanda uvwalwao ni asikari. Maisha genu ga kulunga haki nagakurindeni dza chisibao cha chuma.

\VS{15}\XREF{}{{\XO 6:15 }{\XO{6:15
}}{\XT{Isaya 52:7}}}Na habari nono kuhusu Jesu zirehazo amani zindakala dza virahu, ili muimeto.

\VS{16}Phamwenga na hivyo vyosi, gbwirirani imani dza ngao. Nayo indazuwiya mivi ya moho itsuphiwayo ni Shetani.

\VS{17}\XREF{}{{\XO 6:17 }{\XO{6:17
}}{\XT{Isaya 59:17}}}Phokerani wokofu ukale dza kofiya ya chuma. Tsona gbwirirani neno ra Mlungu rikale dza fumo rilaviwaro ni Roho Mtakatifu.


\par }{\PP \VS{18}Voyani kpwa kulongozwa ni Roho Mtakatifu wakati wosi. Mvoyeni Mlungu akuteryeni na mambo gosi. Chisha kalani matso na muenderere kuavoyera atu a Mlungu.

\VS{19}Piya nami nivoyerani ili nchiphaha nafwasi ya kutangaza habari nono kuhusu Jesu Muokoli, Mlungu aniphe maneno ga kugomba bila wuoga. Mana hizo habari nono ndizo mpango wa siri ambao Mlungu waningʼazira.

\VS{20}Hivi sambi mino ni jela kama muhumwa wa Mlungu kpwa sababu ya kutangaza hizo habari. Nivoyerani nienderere kuzitangaza chilume kama nilondwavyo.


\par }{\SH Chimarigizo
\par }
{\PP \VS{21}\XREF{}{{\XO 6:21 }{\XO{6:21
}}{\XT{Mahendo 20:4; 2 Timothi 4:12}}}\XREF{}{{\XO 6:21 }{\XO{6:21
}}{\XT{Akolosai 4:7,8}}}Phahi kpwa kukala nalonda mmanye uzima wangu na vira niendereravyo kuku, ninamuhuma Tikiko, ndugu yehu mmendzwa, ariye ni muaminifu kahi ya kazi ya Bwana Jesu, edze akumanyiseni gosi garigo kuku.

\VS{22}Nami namuhuma kpwa lengo riro, edze akuambireni vira huendereravyo na piya akutiyeni moyo.


\par }{\PP \VS{23}Enehu, Baba Mlungu na Bwana wehu Jesu Masihi naakujaliyeni amani, na mzidi kumkuluphira na kumendzana.

\VS{24}Mlungu naamjaliye chila mmwenga amendzaye Bwana wehu Jesu Masihi na mendzwa isiyo na mwisho.


\par }